Nafarroako Parlamentuko Mahaiak, 2019ko urtarrilaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, osasun mentalaren zerbitzua beste inora ez eramateko Tuterako Udaleko talde politikoek egindako eskariari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2019ko urtarrilaren 14an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu-Orain Bai talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Lehendakaritzako, Osasuneko kontseilari Fernando Domínguez jaunak Osasun Batzordean ahoz erantzun dezan:

Osasun mentalaren zerbitzua beste inora ez eramateko eskatu dute Tuterako Udaleko talde politikoek. Gauzak horrela, zein da Osasun Departamentuaren erantzun zehatza osasun mentalaren zerbitzua Tuterako Reina Sofia ospitalera eramateari dagokionez?

Iruñean, 2019ko urtarrilaren 10ean

Foru parlamentaria: Teresa Sáez Barrao